Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 250-136
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom
i fra Tomislav Ćurić knjižničar
Zadar, 20. prosinca 2009.

11/2009.

Evanđelje (Lk, 1,39-45)
Otkuda meni da mi dođe majka Gospodina mojega?
Čitanje svetog Evanđelja po Luki
U one dane usta Marija i pohiti u Gorje, u grad Judin. Uđe u Zaharijinu kuću i pozdravi Elizabetu. Čim Elizabeta začu Marijin pozdrav, zaigra joj čedo u utrobi. I napuni se Elizabeta Duha Svetoga i povika iz svega glasa: »Blagoslovljena ti među ženama i blagoslovljen plod utrobe tvoje! Ta otkuda meni da mi dođe majka Gospodina mojega? Gledaj samo! Tek što mi do ušiju doprije glas pozdrava tvojega, zaigra mi od radosti čedo u utrobi. Blažena ti što povjerava da će se ispuniti što ti je rečeno od Gospodina!«

BOŽIĆ
Svi smo mi još na putu prema svojem Betlehemu. I nikako doći do njega, nikako doći do dubinskog mira. Na dohvat nam je ruke, ali još nismo u njemu. A Betlehem je simbol mjesta Isusovog rođenja i prebivanja. Mi želimo svoj životni Božić, to nije dvojbeno. To žele svi ljudi bez obzira bili religiozni ili nereligiozni. Božić je blagdan svih ljudi, svakoga od nas i svatko ga od nas doživljava kao svoj 'rođendan'. To je događaj koji donosi dubinsku radost koja nadilazi svaki 'razum', zato nam i izgleda kao igra Božićno slavlje.

BOŽJI I MARIJIN PLOD DONOSI RADOST ČOVJEČANSTVU
(Lk 1, 39-45)
Koliko smo danas željni blagovjesnika onima koji su se tek začeti i koji će se roditi? S kojim osjećajem i strahovima ili radostima stojimo pred budućnošću onih koji su tek začeti ili koji se rađaju, pa i pred budućnošću današnje mladosti? Danas, kad se nalazimo u vremenu krize duha i krize zemlje (kozmosa), gdje je spas da se ipak bude optimistički prema budućnosti? Željni smo i potrebni osobe i osoba poput Marije koja nosi Boga u svojem srcu i u svojoj utrobi, a nema drugo ništa (nema izvanjskih dobara, nema ni prebivalište).
Bog je prisutan u njezinom tijelu i njezinoj duši. Sigurno ne može biti u tijelu ako prije nije u duši. Nama je danas problem, što nije božanski duh prisutan niti u duši, a pogotovu nije u tijelu. Tijelo (čovjek) bez duha je zastrašeno, bez budućnosti, bez radosti, bez vizije. Možda se danas pred Marijinim 'plodom' zdvaja kao i sv. Josip. Da li je to istinski božanski spas ili obmana? Josipovo zdvajanje prihvaćanja Isusa je tip zdvajanja čovječanstva. Je li njegov zov, njegovo prihvaćanje istinsko božansko objavljivanje, ili nesigurni ljudski govor. Još smo mi u "starom svijetu", iako se Isus rodio pred dvije tisuće godina, ali se još nije rodio ni začeo u mnogim ljudima, mnogim srcima.
Evanđeoska je poruka: samo dobrota i ljubav otvaraju čovjeka i čovječanstvo da u njih uđe božanski duh. Svi drugi pokušaji (ako se zaobiđe ljubav i dobrota) često su razine svakodnevnice, 'ljudski'. Spoznaja Boga ocrtana je u Bibliji kroz susret dviju žena (Marije i Elizabete). Jedna žena (Elizabeta) tip je čovjeka koji već zdvaja da može učiniti nešto novo, da može poroditi, druga žena (Marija) je tip čovjeka koji vjeruje i sadržaj vjere i budućnosti nosi u samoj sebi. Bogatstvo je u nama – Bog je u nama. U susretu – prijateljskom – prepoznaje se Boga. Zato Božić upućuje ljude jedne prema drugima. Na prijateljske susrete. Marija nas podučava da nema razloga u 'veličini' da se drugome ne primaknemo. Ljudi se susreću, a ne veličine. Možda su baš veliki tako ponizni i skromni, a oni napuhani veliki uopće nisu ljudski veliki. Čovjekova veličina je u njegovoj dobroti.
A svatko zna da nam je svima potrebno još dobrote i plemenitosti. I još nešto svim ljudima Marija posvješćuje: drugome treba nositi radost i život. Svi smo mi tražitelji radosti i Boga. Dobrota spoznaje Boga. Ako ne zamjećujemo običan ljudski život (bremenite majke) i ako se njemu ne radujemo, kako ćemo se radovati i primijetiti Boga Isusa koji prolazi put ljudskog života. Božićna 'igra' nosi puno veću poruku negoli je sam događaj Isusova rođenja.
Ona poklapa cijeli ljudski život izrečen na jedan idiličan način. Isusa treba poistovjetiti sa svim ljudima, kao i Mariju. Tu je izrečena poruka odnosa prema životu, rađanju, prijateljstvu, razumijevanju i nerazumijevanju, skromnosti i bahatosti. jedan božanski događaj poklapa cijelu ljudsku povijest, sve živote i sva ljudska ponašanja. Budućnost pripada onima koji povjeruju Dobroti. Ti će dočekati i doživjeti Božić. U njima će zaigrati novi život, novi čovjek.
Ne radi se o nekom naivnom vjerovanju nego o najozbiljnijem predanju i zakoraku u Budućnost. Još smo mi starozavjetni i nikako se ne damo da povjerujemo kao Elizabeta kojoj se činilo da je sterilna i ostarjela.., a ipak se rodio novi život (Ivan Krstitelj) od skoro 'otpisane' osobe. Možda smo i mi kao Elizabeta prije povjerovanja, sad je vrijeme da prijeđemo u stanje vjerovanja Bogu i ljudima. Marija je tip žene nade i dobrote, a Elizabeta tip žene potištene i uzvjerovale.
Marijan Jurčević, OP

NEDJELJNE MOLITVE 4. nedjelja Došašća Susrećemo Mariju koja je došla Elizabeti da joj bude blizu, pri ruci.
Elizabeta je starija žena u šestom mjesecu trudnoće. Marija je osjetljiva na to i dolazi pomoći, služiti, prati kuću i čistiti, kuhati i obavljati druge poslove umjesto Elizabete, kojoj će uskoro to sve biti prilično teško.Zbog ovog susreta iz evanđelja i zbog riječi koje su tada izrečene, običava se trudnicu nazivati ženom u blagoslovljenom stanju.
Nažalost, sve se manje vidi trudnica. I sve su prisutnija zabrinuta pitanja ili jasni prigovori takvim ženama – pa čak i od kršćana - ako nose treće ili četvrto dijete. Po srijedi su ekonomija, standard i sebična lagodnost.Kako je lijep ovaj opisani susret! U ovom susretu nema negativnih riječi, prigovaranja ili ogovaranja. Ovdje se zrcali samo radost i zahvaljivanje.
U okviru svojega života, u tijeku svojih dana, dok slušamo toliko negativnih riječi, vijesti, kad je govor o mržnjama i nepravdama toliko čest, čeznemo za riječima nade i radosti.
U ovo vrijeme godine, mnogi ne znaju izraziti svoju radost bez pucnjave i eksplozija petardi. Može li uopće pucnjava bilo kakve vrste podsjećati na bilo što osim na rat?
Gospodine! Ispuni nas radošću! I osposobi nas da tu radost i blagoslov nosimo drugima! Dario Miletić

Danas (19. prosinca 2009.) je naš papa Benedikt XVI. potvrdio herojske kreposti i našem bratu blaženom Jakovu Zadraninu, stoga radujmo se jer je to siguran put do proglašenja svetim. Blaženi Jakove Zadranine, koji si svojim životom bio svjedok Navještenog i Rođenoga, budi nam zagovornik kako bismo i mi djelatno odgovorili na poziv Mudrosti koja nas uči našem Dobru, Adonaja naših života, Slavnog Jesinog korijena koji otkriva Boga koji djeluje u povijesti, divnog ključa Davidova i vladaoca roda svoga koji nam otvori riznice ljubavi svoje, Istoka našeg pobožanstvenjenja, Kralja sviju naroda koji želi baš nas za svoje i Boga s nama koji jest naš Spas, kako ovih dana Krista naziva predivna i nikad dovoljno moljena molitva Crkve! Radujmo se zbog toga s cijelom Crkvom, koja je i nas Hrvate, ali posebno našu Proinciju i sve njezine članove, bilo braću unutar Provincije ili laike pridružene našoj zajednici i bratstvu (FSR) darovala u ovom vremnu isčekivanja Gospodnjega rođenja darom potvrde herojskih kreposti brata nam Jakova Zadranina. Svima srdačan pozdrav i radosna priprava za svetkovinu Božjega rođenja! fra Bojan P.S. O ovome proglašenju možete više pročitati na:
http://www.ika.hr/index.php?prikaz=vijest&ID=118145

TERMINI * OBAVIJESTI * TERMINI * OBAVIJESTI * TERMINI * OBAV.
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi IV. DOŠAŠĆA, Amon, mučenik, Makarije
Ponedjeljak: Petar Kanizije, Snježana
- ZORNICU mijenja misa u 7 sati
- Kateheze za odrasle ponedjeljkom.
Susret započinje u 19,45 sati.
Utorak Honorat, Časlav – utorkom pobožnost sv. Anti
- Kateheza za mlade utorkom.
Susret započinje u 20 sati.
Srijeda Ivan Kentijski, Viktorija
Četvrtak Badnjak, Adam i Eva
Petak BOŽIĆ ROĐENJE GOSPODINOVO POLNOĆKA
DANJE MISE KAO NEDJELJOM u 8,30 u 10 i 19 sati
Nubota Sv. Stjepan, prvomučenik
Nedjelja SVETA OBITELJ, Ivan ap. I ev.
Ponedjeljak Nevina dječica, Mladen, Nevenka
Utorak Toma Beket, David
Srijeda Sabin, Liberije, Trpimir
Četvrtak Silvestar papa, Silvije, STARA GODINA
Petak: NOVA GODINA mise kao nedjeljom
Subota Bzilje Veliki, Grgur Nazijanski
Nedjelja: II po Božiću, Ime Isusovo

Sretan Božić!
Čestitaju fratri i časne sestre
Samostana sv Frane.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana)
www.mali-brat.com (stranica naših mladih)
O svemu možete više saznati na stranicama:
www.ofm-sv-jeronim.hr i www.svetinikola.hr